b'\n_START_ARTICLE_\nInfekcin\xc4\x97 mononukleoz\xc4\x97\n_START_SECTION_\nLigos prie\xc5\xbeastys\n_START_PARAGRAPH_\n\xc5\xa0ios ligos suk\xc4\x97l\xc4\x97jas yra Ep\xc5\xa1tein-Bar virusas. \xc5\xa0is virusas plinta per krauj\xc4\x85 ir seiles netgi jeigu \xc5\xbemogus neturi joki\xc5\xb3 ligos po\xc5\xbeymi\xc5\xb3. U\xc5\xbesikre\xc4\x8diama besibu\xc4\x8diuojant, arba naudojantis tais pa\xc4\x8diais stalo \xc4\xafrankiais. Virusas taip pat gali plisti oru, \xc4\x8diaudint ir kosint.\n_START_SECTION_\nLigos eiga\n_START_PARAGRAPH_\nU\xc5\xbesikr\xc4\x97tus, po 4-7 savai\xc4\x8di\xc5\xb3 inkubacinio periodo, liga pasirei\xc5\xa1kia padid\xc4\x97jusia temperat\xc5\xabra, gerkl\xc4\x97s ir galvos skausmais, nuovargiu. \xc5\xa0ie pirminiai po\xc5\xbeymiai, da\xc5\xbeniausiai i\xc5\xa1nyksta po 1-2 savai\xc4\x8di\xc5\xb3, bet nuovargis gali i\xc5\xa1likti iki 1-2 m\xc4\x97nesi\xc5\xb3._NEWLINE_Retais atvejais, ligos sukeltas blu\xc5\xbenies padid\xc4\x97jimas sukelia jos tr\xc5\xabk\xc4\xaf._NEWLINE_Pasveikus, Ep\xc5\xa1tein-Bar virusas i\xc5\xa1lieka B lastel\xc4\x97se netgi kai neb\xc4\x97ra joki\xc5\xb3 ligos po\xc5\xbeymi\xc5\xb3. \xc5\xa0is virusas gali v\xc4\x97l bet kada pasirodyti ir taip u\xc5\xbekr\xc4\x97sti kitus. I\xc5\xa1 turin\xc4\x8di\xc5\xb3j\xc5\xb3 virus\xc4\x85, apie 6\xc2\xa0% atkrenta ir v\xc4\x97l patiria ligos po\xc5\xbeymius gyvenimo eigoje.\n_START_SECTION_\nKomplikacijos\n_START_PARAGRAPH_\nInfekcin\xc4\x97s mononukleoz\xc4\x97s komplikacijos yra retos, bet gali sukelti burnos gleivin\xc4\x97s u\xc5\xbedegim\xc4\x85, meningoencefalit\xc4\x85, bei inkst\xc5\xb3 u\xc5\xbedegim\xc4\x85.\n_START_SECTION_\nGydymas\n_START_PARAGRAPH_\nInfekcin\xc4\x97 mononukleoz\xc4\x97 n\xc4\x97ra tiesiogiai gydoma. Ligos metu yra patariamas poilsis, o vaistai priskiriami tik slopinant temperat\xc5\xabr\xc4\x85 ir skausm\xc4\x85. Tokiu atveju naudojamas acetaminofenas. Nors retai, bet susidarius oro tak\xc5\xb3 obstrukcijai, yra naudojami gliukokortikoidai.\n_START_SECTION_\nLigos paplitimas\n_START_PARAGRAPH_\nYra paskai\xc4\x8diuota, kad 90-95\xc2\xa0% pasaulio \xc5\xbemoni\xc5\xb3 turi Ep\xc5\xa1tein-Bar viruso antik\xc5\xabni\xc5\xb3. Po infekcijos, \xc5\xa1ie antik\xc5\xabniai yra gaminami k\xc5\xabno vis\xc4\x85 likus\xc4\xaf gyvenim\xc4\x85.'